Analize și opinii 


Gheorghe Piperea: Back to the comunist 
era 


O Acum 24 minute  & 14 Vizualizari 8) 4 Timp de citire 


Pe vremea când întregul popor era obligat să contribuie la plata integrală a datoriei externe a României, 
comisă cu dobânzi mari de Ceaușescu (model pe care l-au copiat și aplicat cu mare „succes” Cîţu, Câciu și 
Boloș), produsele de larg consum se comercializau cu cartelă, în număr și cantitate limitate. Puteai sta la 
coadă, la alimentară, ore întregi și să nu mai găsești zahăr, ulei, făină, gaz lampant. 

Poate cei din generaţia mea nu își mai amintesc asta, dar mie mi-a reamintit mama, ieri acest obicei șocant al 
acelei vremi: 

Ca să cumperi gaz lampant (esenţial în acea vreme în care românul de la ţară avea „curent” doar 2-3 ore pe 
zi, mai ales iarna) trebuia să aduci două -— trei ouă... 

Pâine nu se prea făcea la mine, la ţară, deci eram nevoiți să mergem la București. Am făcut asta de la vârsta 
13 ani: mergeam cu IRTA până la Progresul și cu tramvaiul până la staţia Luica, mă așezam la coadă la pâine 
de 2-3 ori și, dacă vânzătoarea de la alimentară nu mă ginea din timp, reușeam să cumpăr 4-5 pâini din două- 
trei cozi, după care o zbugheam înapoi la Progresul, ca să iau IRTA înapoi, acasă. 

Sunt, de asemenea, convins că mulți din generaţia mea nu își prea mai amintesc, iar generaţia Z nu are de 


unde să ştie, că nu scrie pe insta și nici nu-s filmuleţe pe tic toc: Ceaușescu reușise deja să impună conceptul 

În jurul unor masive fabrici de mâncare, intitulate de oamenii de atunci „circurile foamei”, se construiau tot 
comerțul, școlile, locurile de promenadă, localurile de cultură și restaurantele sau chioșcurile de cartier. 
Oamenii muncii nu aveau (ne)voie să iasă din acel perimetru, așa cum noi, ţăranii de la țară, nu aveam acces 
rezidenţial la oraș. 

Oamenii erau legaţi de glie chiar dacă aveau „dăcii” — duminica se circula alternativ, când măsinile cu număr 
par, când cele cu număr impar. Ecologic, in stil comunist. Ca și în viitorul apropiat. 

Pe la 1985 deja ascensorul social nu mai funcţiona. Circulaţia elitelor era oprită. 

Ce vedeţi acum? 

insistența pentru orașele de 15 minute, echivalentul cartierelor din jurul circurilor foamei. 

Alimentaţia raţională, pe bază de iarbă și insecte, echivalentul pâinii negre, al salamului cu soia și al 
parizerului din gheare de pui și copite de porc. 

Nota bene unu: odată cu trecerea la „economia de război”, atât de mult promovată de Macron, von der Leyen 
și lohannis, achiziţiile pe cartelă vor deveni regula și vor fi la vedere. 

Pecetea necesară operaţiunilor de a vinde şi cumpăra, adică certificatul „verde”, de vakseenat, portofelul 
digital (în construcţie accelerată azi), amprenta de carbon care stabilește cât și ce anume NU mai e (neyvoie 
să consumi, este echivalentul buletinului de București. 

Ouăle pe care acum 40 de ani le dădeam vânzătorului de gaz lampant sunt, azi, datele cu caracter personal, 
frânturile din sufletul fiecăruia pe care trebuie să le punem pe tavă colectorilor — social media, mass media, 
banking system, insurance, healthcare system, streaming -— ul tv, internetul, telefonia mobilă, companiile de 
utilități și, la final, Big Brother — ul global. Nu vă iartă nimeni, nu vă compensează nimeni cu gaz lampant 
pentru aceste „ouă” digitale, nu puteți evita colectarea, rămâneți fără bani şi proprietăţi dacă nu o faceți. 

Dar, tocmai pentru că nu veți mai avea nimic, la fel ca în comunism, veți fi fost „fericiţi”. 

Nota bene doi: războiul devine, pe zi ce trece, inevitabil, deci trebuie să știți că, printre altele, unele bunuri 
personale și unele produse ale voastre vor fi rechiziționate, pentru necesităţile „războiului sustenabi!”. 


Dacă legea care e acum în „dezbatere” publică (vorba vine — e, de fapt, un „dialog între generali și ong — urile 
militariste, care îi aplaudă pe generali, pe bani, desigur) intră în vigoare, Constituţia, deci și drepturile și 
libertățile, este suspendată, iar conducerea ţării trece la generali, care o vor putea delega militarilor străini, că 
doar așa se instaurează „ordinea liberală mondială bazată pe reguli”. 

